SET ร่วงแรงกว่า 10 จุด หลังเช้านี้จีนเผยกำไรบ.อุตสาหกรรมส.ค.ร่วง 8.8%
SET ร่วงแรงกว่า 10 จุด หลังเช้านี้จีนผยกำไรบ.อุตสาหกรรมส.ค.ร่วง 8.8% อีกทั้งยังข่าวลบMoody’s เตือนว่ามีโอกาสปรับลดอันดับเครดิต KTB-SCB ใน 3 เดือนข้างหน้าหลังทั้ง 2 ธนาคารต้องสำรองหนี้ SSI ข่าวนี้ยังคงกดดันหุ้นกลุ่มธนาคารในระยะนี้ โดยเมื่อเวลา 10.03 น. ดัชนีหุ้นไทย อยู่ที่ 1,366.59 จุด ลดลง 10.24 จุด หรือ 0.74% มูลค่าการซื้อขาย 1,648.82 ล้านบาท
28 ก.ย. 2558

ผู้สื่อข่าวรายงานว่า เมื่อเวลา 10.03 น. ดัชนีหุ้นไทย อยู่ที่ 1,366.59 จุด ลดลง 10.24 จุด หรือ 0.74% มูลค่าการซื้อขาย 1,648.82 ล้านบาท
ทั้งนี้ ดัชนีมีแรงถ่วงจากจากลุ่มหุ้นใหญ่นำโดย PTT SCB KBANK ทั้งนี้ ตลาดยังมีข่าวลบMoody’s เตือนว่ามีโอกาสปรับลดอันดับเครดิต KTB-SCB ใน 3 เดือนข้างหน้าหลังทั้ง 2 ธนาคารต้องสำรองหนี้ SSI ข่าวนี้ยังคงกดดันหุ้นกลุ่มธนาคารในระยะนี้
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์ ให้แนวรับ 1,365 จุด ส่วนแนวต้าน 1,385-1,390 จุด
ขณะเดียวกันบมจ. หลักทรัพย์ทรีนีตี้ Fund flow: อ่อนแรงทั้ง 3 ตลาด (SET, TFEX, Fixed income) โดยการขายสุทธิของนักลงทุนต่างชาติในตลาดตราสารหนี้เมื่อวันศุกร์ถือเป็นครั้งแรกในรอบเกือบ 2 สัปดาห์ มองเป็นปัจจัยจำกัด Upside ของดัชนีเช่นเดิม
ขณะที่เช้าวันนี้สำนักงานสถิติแห่งชาติของจีน (NBS) เปิดเผยในวันนี้ว่า ตัวเลขกำไรของบริษัทอุตสาหกรรมรายใหญ่ของจีน ลดลง 8.8% ในเดือนส.ค. เมื่อเทียบเป็นรายปี ซึ่งร่วงลงอย่างมากจากเดือนก.ค.ที่ปรับตัวลดลง 2.9%
ทั้งนี้ ตัวเลขกำไรของบริษัทในภาคอุตสาหกรรมที่มีรายได้ต่อปีมากกว่า 20 ล้านหยวน (ราว 3.1 ล้านดอลลาร์สหรัฐ) มีมูลค่าทั้งสิ้น 4.481 แสนล้านหยวน ในเดือนส.ค.
ส่วนในช่วง 8 เดือนแรกของปีนี้ ตัวเลขกำไรของบริษัทอุตสาหกรรม ลดลง 1.9% เทียบรายปี สู่ระดับ 3.77 ล้านล้านหยวน ซึ่งปรับตัวลงมากกว่าในช่วงเดือนม.ค.-ก.ค.ที่ลดลงเพียง 1%
 
 
 